ফের জাফার এক্সপ্রেসে হামলা, আহত বহু

ওয়েব ডেস্ক: পাকিস্তানে জাফর এক্সপ্রেসে (Jaffar Express) ফের হামলা। বিস্ফোরণে লাইনচ্যুত ট্রেনের একাধিক কামরা। মঙ্গলবার সিন্ধ-বালোচিস্তান সীমান্তবর্তী (Sindh-Balochistan Border In Pakistan) সুলতানকোট অঞ্চলে দুর্ঘটনা ঘটে। ওই সময় ট্রেনে ৪০০ জনের বেশি যাত্রী ছিল। ফলে বিরাট ক্ষয়ক্ষতির আশঙ্কা করা হচ্ছে। মাত্র ২ সপ্তাহের ব্যবধানে ফের একবার হামলার শিকার হল জাফর এক্সপ্রেস (Attack Jaffar Expres) । গোটা ঘটনার তদন্তে নেমেছে পুলিশ।

জানা গিয়েছে, মঙ্গলবার পাকিস্তানের পেশোয়ার থেকে কোয়েটার উদ্দেশে যাচ্ছিল ট্রেনটি। সিন্ধ-বালোচিস্তান সীমানার সুলতানকোট এলাকায় হামলার মুখে পড়েছে জাফর এক্সপ্রেস। রেলের লাইনে বিস্ফোরক বেঁধে রাখা ছিল। ভয়াবহ বিস্ফোরণের জেরে লাইন থেকে ছিটকে পড়েছে কোয়েত্তাগামী জাফর এক্সপ্রেসের একাধিক কামরা। ঘটনার জেরে আহত হয়েছেন বহু যাত্রী। তাঁদের উদ্ধার করতে নেমেছে পাক সেনা। প্রাথমিকভাবে অনুমান, আইইডি বিস্ফোরণের জেরে এই ঘটনা ঘটেছে। তবে কে বা কারা এই হামলা চালিয়েছে তা এখনও স্পষ্ট নয়। এখনও পর্যন্ত কোনও সংগঠন এই হামলার দায় শিকার করেনি। তবে যে এলাকায় এই হামলা চলেছে সেখানে বালোচ বিদ্রোহীদের ঘাঁটি। ফলে অনুমান করা হচ্ছে হামলার নেপথ্যে রয়েছে বালোচরাই। গত দুই মাসে ৬ বার পাকিস্তানের যাত্রীবাহী ট্রেনে হামলার ঘটনা ঘটল।